Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 154/12/2207	Trnava, 26.7.2013
EEČ : 2-21-138-2013

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.5.2012, spisová značka 1 Pv 154/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že 06. 03. 2012 o 16.50 hod. v predajni TECO, na ulici XXXXX odcudzila 3 ruže na pery, 1 lesk na pery, 1 strúhatko, 1 petržlenové semená - gigant, 1 semená šalátu, 0,504 kg pravej údenej slaniny, 0,78 kg bravčového karé, 0,296 kg tekovského syra, 1 kg bravčového pleca, 0,248 kg tekovského syra a 0,424 kg cesnaku, čím spôsobila spoločnosti TESCO  STORES SR a .s ., Kamenné námestie č. 1/A XXXXX škodu vo výške 26,67 €, pričom dňa 09. 09. 2011 jej bola uložená v blokovom konaní ev. č. bloku A 0337424 pokuta 30,- € za priestupok proti majetku podľa § 50 ods. 1 Zák. č. 372/1990 o priestupkoch (krádež tovaru v predajni PT Na hlinách XXXXX

Uznesením prokurátora Okresnej prokuratúry XXXXX zo dňa 15.5.2012, spisová značka 1 Pv 154/12/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora  Okresnej prokurátorky v XXXXX sp. zn. 1Pv 154/12 zo dňa 10.05.2012 bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX pre prečin krádeže podľa § 212 ods.2 písm. f)   Tr. Zákona  a súčasne jej bola uložená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, t.j. od 22.05.2012.

	Po uplynutí skúšobnej doby boli vyžiadané správy o povesti  na obvinenú z miesta trvalého bydliska,  od príslušného  Okresného riaditeľstva PZ v Trnave,   , Obvodného úradu v Trnave, odboru všeobecnej vnútornej správy a zároveň bol doplnený odpis z registra trestov obvinenej.  Z uvedených materiálov som zistila, že obvinená  XXXXX viedla v skúšobnej dobe podmienečne zastaveného trestného stíhania riadny život, iného trestného činu ani priestupku sa nedopustila a tiež nebolo voči nej vedené trestné stíhanie pre iný trestný čin.

	Vzhľadom na uvedené skutočnosti som rozhodla tak, ako je to uvedené vo výrokovej časti tohto uznesenia.

	Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Sedlárová
prokurátorka